Foto's: Tier val man aan in dieretuin | Maroela Media
Foto: Seven News
Foto's volg onderaan die berig. 'n Bewaarder is Dinsdag na 'n hospitaal gehaas nadat 'n tier hom by 'n dieretuin in Australië aangeval het.
Dié man, wat al jare lank met die tiere werk, is in 'n ernstige, maar stabiele toestand. Hy is in die nek en op sy skouer gebyt deur 'n tier wat hy al van kleins af grootmaak.
Volgens beamptes van die dieretuin het die twee gespeel en die tier het bietjie té opgewonde geraak.
"Hy is stabiel en sterk aan in die hospitaal," het die dieretuin op sy Twitter-rekening bevestig. "Ons ondersteun hom en sy gesin."
Volgens Wes Mennon, direkteur by Australia Zoo, het kollegas die aanval gesien en het hulle die man, wat al nege jaar lank met die katte werk, na veiligheid gesleep. "Ons nooddiensspan was onmiddellik op die toneel. Hulle het professioneel en kalm opgetree. Ek haal my hoed af vir hulle."
Die man is met 'n helikopter na 'n hospitaal in Brisbane geneem.
Die Australia Zoo sal 'n volledige ondersoek van stapel stuur.
aanval Australië dieretuin foto's
Jong vrou dood aangetref in George
Moet nooit te gerus wees met wilde diere nie, nie eers as hy van kleins af groot gemaak is nie.
Wilde diere bly wilde diere. Kan enige tyd aanval. Hulle is nie die mens se speelmaat nie.
Ek dink 'n mens moet maar altyd versigtig wees wanneer jy met groot diere werk. Ek praat nie net van wilde diere nie. 'n Mens doen dinge party keer sonder om te dink. Iemand wat ek ken se twee groot honde het gister met mekaar baklei oor iets (wat net hulle sal weet). Twee pragtige lieflike vriendelike honde. Sy het tussen hulle probeer inkom sodat hulle kan ophou baklei en die een het haar gebyt – haar arm is amper afgeskeur. Hond wat baklei groot of klein los jy uit – wat werk beter. Ek dink ons "dink" hulle is… Lees meer »